На основу Решења o банкротству стечајног судије Привредног суда у Крагујевцу, број предмета 1.Ст. 13/2018 од 11.01.2019. године, а у складу са чланoвима 131, 132. и 133. Закона о стечају (,,Службени гласник Републике Србије“ број 104/2009, 99/2011 - др.закон, 71/2012 - одлука УС, 83/2014, 113/2017, 44/2018 и 95/2018), Националног стандарда број 5 – Национални стандард о начину и поступку уновчења имовине стечајног (,,Службени гласник Републике Србије“ број 62/2018), а на основу сагласности Одбора поверилаца од 03.02.2021. године, стечајни управник стечајног дужника

**ЗАСТАВА КАМИОНИ ДОО Крагујевац.-у стечају**

 **ул. Косовска бр.4.Крагујевац**

**ОГЛАШАВА**

**Прву продају стечајног дужника као правног лица**

**методом јавног надметања**

|  |  |  |
| --- | --- | --- |
| **Предмет продаје** | **Почетна цена (дин.)** | **Депозит (дин.)** |
| **Стечајни дужник „ЗАСТАВА КАМИОНИ“ ДОО Крагујевац - у стечају, као правно лице, груписан у имовинску целину број 6****А. НЕПОКРЕТНА ИМОВИНА:**Грађевински објекти, постојећи на КП бр.7405/140, уписани у лист непокретности бр.11544 КО Крагујевац I и то:- Зграда металопрерађивачке индустрије (Објекат бр.7, спратност објекта Пр+1) усвојене површине 260м2, са правним статусом: објекат изграђен пре доношења прописа о изградњи објекта; Грађевинска површина у листу непокретности 326,00м2, врста права: својина, облик својине: приватна, удео: заједничка својина.- Зграда металопрерађивачке индустрије - магацин делова и полупроизвода (Објекат бр.4, спратност објекта Пр+1) усвојене површине 1.040,90m2 за стари део и 5.886,50м2  за нови део, са правним статусом: објекат има одобрење за градњу, а нема одобрење за употребу, Грађевинска површина у листу непокретности 6.382,00м2; врста права: држалац, облик својине: приватна, обим удела: 1/1.Грађевински објекти, постојећи на КП бр.7405/59, уписани у лист непокретности бр.8808 КО Крагујевац I и то: -Зграда металопрерађивачке индустрије (Објекат.бр.1, спратност Пр, укупно усвојене површине 26,00м2, са правним статусом: објекат изграђен пре доношења прописа о изградњи објекта; Грађевинска површина у листу непокретности 26,00м2;врста права: својина, облик својине: приватна, обим удела: 1/1.Грађевински објекти, постојећи на КП бр.7405/65, уписани у лист непокретности бр.8808 КО Крагујевац I, и то:-Зграда металопрерађивачке индустрије-део (Објекат бр.1, спратност објекта Пр), усвојене површине 140м2, са правним статусом: објекат изграђен без одобрења за градњу; Грађевинска површина у листу непокретности 139,00м2; врста права: држалац, облик својине: приватна, обим удела: 1/1. На кп.бр.7405/140 налази се део зграде бр.1 са кп.бр.7405/65 од 3м2.- Зграда металопрерађивачке индустрије-део (Објекат бр.2, спратност објекта Пр) усвојене површине 27м2, са правним статусом: објекат изграђен без одобрења за градњу; Грађевинска површина у листу непокретности 26,00м2; врста права: држалац, облик својине: приватна, обим удела: 1/1. На кп.бр.7405/140 налази се део зграде бр.2 са кп.бр.7405/65 од 3м2. | **71.749.862,00** | **28.699.944,80** |

**(Напомена: У листовима непокретности на кп.бр.7405/140, 7405/65 и 7405/59 КО Крагујевац 1 уписана је забележба службености пролаза (пешице и колима) учесника Споразума о начину и условима деобе непокретности закљученог између друштава Групе застава дана 31.08.1995. године чији се објекат налази на земљишту другог учесника и право коруишћења земљишта које служи редовној употреби објекта. Такође на предметним непокретностима на кп.бр.7405/140 и кп.бр.7405/9 КО Крагујевац 1, постоје забележбе да предметне непокретности представљају културно добро од изузетног значаја за Републику Србију. Списак целокупне имовине стечајног дужника, као и статус исте, детаљно је приказан у Продајној документацији.)**

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у износу од 600.000,00 динара + ПДВ. Профактура се може преузети на адреси повереника Љубиша Перовић ул. Драгослава Срејовића бр.21, 34000 Крагујевац, сваког радног дана у периоду од 09:00 до 15:00 часова, уз обавезну најаву поверенику стечајног управника или путем мејла: perovickg@yahoo.com. Рок за откуп продајне документације је 14.07.2022. године.
2. **уплате депозит на текући рачун стечајног дужника бр: 360-10776-70 код Банка Поштанска Штедионица А.Д. Београд,** или положе неопозиву првокласну банкарску гаранцију наплативу на први позив, најкасније **19.07.2022. године).** У случају да се као депозит положи првокласна банкарска гаранција, оригинал исте се ради провере мора доставити **искључиво лично** Служби финансија Агенције за лиценцирање стечајних управника, Београд, Теразије 23, 6 спрат, најкасније **19.07.2022. године** **до** **12:00** **часова по београдском времену.** У обзир ће се узети само банкарске гаранције које пристигну на назначену адресу у назначено време. Банкарска гаранција мора имати рок важења до 21.09.2022. године.
3. потпишу изјаву о губитку права на повраћај депозита. Изјава чини саставни део продајне документације.
4. Потпишу уговор о чувању поверљивих података приликом преузимања продајне документације.

Стечајни дужник се купује у виђеном стању и купац се не може позивати на њене квантитативне и квалитативне недостатке. Имовина се може разгледати након откупа продајне документације, сваким радним даном од 9:00 до 15:00 часова, а најкасније до 14.07.2022. године (уз претходну најаву поверенику стечајног управника).

Након уплате депозита, а најкасније до 19.07.2022. године, потенцијални купци, ради правовремене евиденције, морају предати стечајном управнику: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање** **одржаће се дана 21.07.2022. године у 12:00 часова на следећој адреси:** **Агенција за лиценцирање стечајних управника ,Теразије 23,11000 Београд (III спрат, соба 301).**

**Регистрација учесника почиње у 10:00 часова, а завршава се у 11:50 часова, на истој адреси.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање упознајући учеснике са правилима надметања;
3. оглашава имовину која се нуди на продају и оглашава почетну цену;
4. позива учеснике да прихвате понуђену цену према унапред утврђеним корацима увећања;при чему увећање цене не може бити веће од 5% процењене вредности предмета продаје;
5. одржава ред на јавном надметању;
6. проглашава за купца –ако су испуњени предуслови,или проглашава јавно надметање неуспелим
7. потписује записник,у који уноси све евентуалне примедбе регистрованих учесника у јавном надметању на поступак спровођења јавног надметања, а у случају детаљних примедаба уноси кратак садржај примедаба и позива учесника који улаже примедбе да исте достави стечајном управнику и суду у форми поднеска.

У случају да на јавном надметању победи купац који је депозит обезбедио банкарском гаранцијом, исти мора уплатити износ депозита на рачун стечајног дужника, у року од 2 радна данаод дана одржавања јавног надметања, а пре потписивања купопродајног уговора, након чега ће му бити враћена гаранција;

Купопродајни уговор се потписује у року од 3 радна дана од дана одржавања јавног надметања, под условима:

а) да је депозит који је обезбеђен банкарском гаранцијом уплаћен на рачун стечајног дужника;

б)да је проглашен купац у смислу чл.136 в.Закона о стечају;

в) да није уложен примедба на поступак уновчења,односно спровођење јавног надметања.

Купац је дужан да уплати преостали износ купопродајне цене у року од 15 дана од дана закључења купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач.

Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор закључује се у року од три радна дана након пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порезе и трошкове који произлазе из закљученог купопродајног уговора у целости сноси купац.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит или банкарска гаранција (уколико је износ депозита обезбеђен гаранцијом) биће задржани до доношења одлуке Комисије за заштиту конкуренције по поднетој пријави купца.

Напомена: Није дозвољено достављање оригинала банкарске гаранције пошиљком (обичном или препорученом), путем факса, mail-a или на други начин, осим на начин прописан у тачки 2.Услова за стицање права за учешће из овог огласа.

Oвлашћено лице: Љубиша Перовић повереник стечајног управника, контакт телефон: 062/8699626.

Е-mail:perovickg@yahoo.com